AaBs danske mestre er en af fem danske klubber, som er med på ranglisten over verdens 350 bedste fodboldklubber.

De danske mestre rangeres som verdens 109. bedste klub af IFFHS, som står bag den årlige statistik. AaB deler pladsen, som nummer 109 med Tampere United fra Finland. AaB er rangeret over klubber som Aston Villa og Manchester City. Modstanderen i Champions League kvalen Kaunas fra Litauen er nummer 138 på listen. Listen toppes af Manchester United fra England.